"পুলৱামাত সেনাৰ ওপৰত হোৱা আক্ৰমণৰ উচিত প্ৰত্যুত্তৰ মোদীয়ে কেনেদৰে দিলে সেয়া সকলোৱে দেখা পালে। সেয়েহে সকলোৱে মোদীক ভোট দি জয়যুক্ত কৰিব লাগিব আৰু পুনৰবাৰ প্ৰধান মন্ত্ৰী বনাব লাগিব।" গুৱাহাটীত নিৰ্বাচনী ভাষণত এইদৰে পুলৱামাৰ প্ৰসংগ উত্থাপনেৰে নিৰ্বাচনী বিধি উলংঘা সৰ্বানন্দ সোণোৱালৰ।
মহানগৰীৰ ফাঁচিবজাৰৰ শৰ্মা চুইট্চৰ সন্মুখত মুখ্য মন্ত্ৰী সোণোৱালে গুৱাহাটী লোকসভা সমষ্টিৰ বিজেপি প্ৰাৰ্থীৰ হৈ প্ৰথমখন নিৰ্বাচনী প্ৰচাৰসভাত পুলৱামা প্ৰসংগৰে ফাঁচিবজাৰবাসীৰ পৰা ভোট ভিক্ষা কৰে।
প্ৰথমে অসমীয়াতে ভাষণ আৰম্ভ কৰে যদিও সৰ্বাধিক হিন্দীতে ভাষণ দিয়ে মুখ্য মন্ত্ৰীয়ে সোণোৱালে। ভাষণৰ মাজতে কাষৰ মছজিদৰ পৰা আজানৰ মাত শুনি ৰৈ যায় মুখ্য মন্ত্ৰীগৰাকী। তাৰ পাছতে ভাষণ আৰম্ভ কৰি ওজা, প্ৰধান মন্ত্ৰীৰ প্ৰশংসাত পঞ্চমুখ হৈ পৰাৰ ওপৰি কংগ্ৰেছক কঠোৰ ভাষাৰে সমালোচনা কৰে মুখ্য মন্ত্ৰী সোণোৱালে।
"এগৰাকী সাংসদ নিৰ্বাচিত হোৱাৰ পাছত ৰাইজৰ স্বাভিমান ৰক্ষা কৰিবৰ বাবে বহুখিনি যুঁজ দিব লাগে। কুইন ওজা এই গুণৰ অধিকাৰী, গতিকে তেওঁক ৰাষ্ট্ৰীয় নেতৃত্বই টিকট প্ৰদান কৰিছে,"- কুইন ওজাৰ প্ৰশংসা কৰি সোণোৱালে এইদৰে কয়।
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
অধিকৃত মাৰিঅ'পোলত নতুন সামৰিক ঘাটি নিৰ্মাণ কৰিছে ৰাছিয়াই; ডনবাছ ভ্ৰমণৰ বাবে সাজু পুটিন!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
